126. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 50783 της 23/31 Δεκ. 1996 (ΦΕΚ Β΄ 1191) Συγκρότηση Ειδικού Υπηρεσιακού Συμβουλίου του Μετοχικού Ταμείου Πολιτικών Υπαλλήλων (Μ.Τ.Π.Υ.). ΄Εχοντας υπόψει: 1.Τις διατάξεις του άρθρ. 19 του Νόμ. 1599/1986 «Σχέσεις κράτους-πολίτη, καθιέρωση νέου τύπου δελτίου ταυτότητας και άλλες διατάξεις» (ΦΕΚ Α΄ 75). 2.Τις διατάξεις του άρθρ. 40 κεφ. Β΄ παρ. 1 του Νόμ. 1884/1990 «Διαρρυθμίσεις στην έμμεση φορολογία και άλλες διατάξεις» (ΦΕΚ Α΄ 81). 3.Τις διατάξεις του άρθρ. 63 παρ. 1 του Νόμ. 1943/1991 «Εκσυγχρονισμός της οργάνωσης και λειτουργίας της Δημόσιας Διοίκησης, αναβάθμιση του προσωπικού της και άλλες συναφείς διατάξεις» (ΦΕΚ Α΄ 50). Σελ. 502,42 Τεύχος 1348 Σελ. 74 4.Τις διατάξεις του άρθρ. 4 και του άρθρ. 15 παρ. 1 και 2 του Νόμ. 2026/1992 «Ρύθμιση θεμάτων οργάνωσης και προσωπικού της Δημόσιας Διοίκησης και άλλες διατάξεις» (ΦΕΚ Α΄ 43). 5.Τις διατάξεις του άρθρ. 27 του Νόμ. 2081/1992 «Ρύθμιση του θεσμού των Επιμελητηρίων, τροποποίηση των διατάξεων του Νόμ. 1712/1987 για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματιών και άλλες διατάξεις» (ΦΕΚ Α΄ 154). 6.Τις διατάξεις του άρθρ. 37 του Νόμ. 2190/1994 «Σύσταση ανεξάρτητης αρχής για την επιλογή προσωπικού και ρύθμιση θεμάτων διοίκησης» (ΦΕΚ Α΄ 28). 7.Τις διατάξεις της παρ. 1 του άρθρ. 19 του Νόμ. 2386/1996 «ρυθμίσεις θεμάτων εθνικών κληροδοτημάτων, δημοσίων και ανταλλαξίμων κτημάτων και άλλες διατάξεις» (ΦΕΚ Α΄ 43) όπως αντικαταστάθηκε με την παρ. 5 του άρθρ. 12 του Νόμ. 2443/1996 «Τροποποίηση και συμπλήρωση του Τελωνειακού Κώδικα και άλλες διατάξεις» (ΦΕΚ Α΄ 265). 8.Τις διατάξεις του Π.Δ/τος 611/1977 «Υπαλληλικός Κώδικας» (ΦΕΚ Α΄ 198). 9.Τις διατάξεις του Π.Δ/τος 251/1989 «Οργανισμός Μετοχικού Ταμείου Πολιτικών Υπαλλήλων» (ΦΕΚ Α΄ 118). 10.Την αριθ. 2017108/337/0039/18.3.1994 απόφαση του Υπουργού Οικονομικών «Συγκρότηση Ειδικού Υπηρεσιακού Συμβουλίου του Μετοχικού Ταμείου Πολιτικών Υπαλλήλων (Μ.Τ.Π.Υ.)» (ΦΕΚ Β΄ 188). 11.Το γεγονός ότι στο Μ.Τ.Π.Υ. υπάρχουν 3 θέσεις Προϊσταμένων Δ/νσης. 12. Την   αριθ.  πρωτ. 1123812/1424/006Α/14.11. 1996 απόφαση του Υπουργού Οικονομικών περί μεταβιβάσεως της εξουσίας να υπογράφουν «Με εντολή Υπουργού» στο Γενικό Γραμματέα κ.λ.π. (ΦΕΚ Β΄ 1052). 2.Θ.α.126 Μετοχικό Ταμείο Πολιτικών Υπαλλήλων 13.Την υφισταμένη ανάγκη ανασυγκρότησης του Υπηρεσιακού Συμβουλίου του Μ.Τ.Π.Υ. μετά τη μετατροπή του Ταμείου αυτού σε Αποκεντρωμένη Δημόσια Υπηρεσία. 14.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Προϋπολογισμού του Μετοχικού Ταμείου Πολιτικών Υπαλλήλων ούτε του Κρατικού Προϋπολογισμού γιατί το Υπηρεσιακό Συμβούλιο είναι συνεστημένο και θα λειτουργεί σύμφωνα με την παρούσα συγκρότηση με ισάριθμα μέλη, αποφασίζουμε: 1.Συγκροτούμε το πενταμελές Υπηρεσιακό Συμβούλιο (Υ.Σ.) του ΜΤΠΥ αρμόδιο για τα θέματα υπηρεσιακής κατάστασης των υπαλλήλων του Μ.Τ.Π.Υ. αποτελούμενο εκ των κατωτέρω: α)΄Ένα μόνιμο υπάλληλο του ΜΤΠΥ, με βαθμό Α΄, ο οποίος ορίζεται από το Δ.Σ. του ΜΤΠΥ με αναπληρωτή του. β)2 υπαλλήλους του Γ. Λ. Κράτους, με βαθμό Α΄, του κλάδου ΠΕ Δημοσιονομικών, που υπηρετούν στο Νομό Αττικής, με τους αναπληρωτές τους. γ)2 αιρετούς εκπροσώπους των εργαζομένων στο ΜΤΠΥ με βαθμό τουλάχιστον Γ΄ που εκλέγονται με άμεση, καθολική και μυστική ψηφοφορία, με τους αναπληρωτές τους. Τα υπό στοιχεία α και β μέλη πρέπει να έχουν τις προϋποθέσεις της παρ. 2 του άρθρ. 37 του Νόμ. 2190/1994 (ΦΕΚ Α΄ 28) και ορίζονται κατά τη διαδικασία που προβλέπεται με τις διατάξεις της παρ. αυτής και της παρ. 6 του αυτού άρθρου. 2.Πρόεδρος του Υ.Σ. ορίζεται το μέλος της αριθ. 1α, β της παρούσας που έχει διατελέσει περισσότερα χρόνια ως Προϊστάμενος Διεύθυνσης και σε περίπτωση που υπάρχει και άλλο μέλος με τα ίδια χρόνια αυτός που έχει περισσότερη συνολική υπηρεσία. Το αμέσως επόμενο μέλος, κατά την αυτή αξιολογική κρίση, ορίζεται αναπληρωτής του. Στην περίπτωση που προεδρεύει ο αναπληρωτής του Προέδρου θα συμμετέχει ως τακτικό μέλος ο αναπληρωτής του προεδρεύοντος. 3.΄Όταν το Υπηρεσιακό Συμβούλιο κρίνει πειθαρχικές υποθέσεις ο Πρόεδρος αντικαθίσταται από Δικαστικό λειτουργό ή σύμβουλο ή Πρόεδρο του Νομικού Συμβουλίου του Κράτους, που υποδεικνύεται σύμφωνα με τη διαδικασία που προβλέπεται στις διατάξεις της παρ. Β1 του άρθρ. 40 του Νόμ. 1884/1990 (ΦΕΚ Α΄ 81). 4.΄Οταν το Υπηρεσιακό Συμβούλιο κρίνει θέματα προσωπικού με σχέση εργασίας ιδιωτικού δικαίου, αντί των δύο αιρετών εκπροσώπων των μονίμων υπαλλήλων μετέχουν δύο αιρετοί εκπρόσωποι του προσωπικού με σύμβαση εργασίας ιδιωτικού δικαίου αορίστου χρόνου. 5.Γραμματέας του Υπηρεσιακού Συμβουλίου ορίζεται μόνιμος υπάλληλος του Μ.Τ.Π.Υ. με βαθμό τουλάχιστον Β΄ της κατηγορίας ΠΕ, με τον αναπληρωτή του. 6.Το Υπηρεσιακό Συμβούλιο μπορεί να συνεδριάζει και εκτός του κεκανονισμένου ωραρίου εργασίας. Στην περίπτωση αυτή στον Πρόεδρο, τα μέλη, το Γραμματέα και τον εισηγητή του Συμβουλίου καταβάλλεται η προβλεπόμενη από την παρ. 1 του άρθρ. 63 του Νόμ. 1943/1991 αμοιβή. 7.Το Υπηρεσιακό Συμβούλιο θα συνεδριάζει στο κατάστημα του ΜΤΠΥ οδός Πειραιώς αριθ. 31 (αίθουσα Συνεδριάσεων). 8.Η θητεία των μελών του Υπηρεσιακού Συμβουλίου είναι διετής. 9.Οι υποθέσεις που εκκρεμούν στο υφιστάμενο Υπηρεσιακό Συμβούλιο και οι οποίες δεν θα έχουν κριθεί απ’ αυτό, μέχρι τον ορισμό των μελών του νέου Υπηρεσιακού Συμβουλίου κρίνονται από το Υπηρεσιακό Συμβούλιο που συγκροτείται με την απόφαση αυτή, χωρίς να απαιτείται νέα παραπομπή των υποθέσεων αυτών. Από τη δημοσίευση της παρούσης καταργείται η αριθ. 2017108/337/0039/18.3.1994 απόφασή μας. Με την παρ. 1 του άρθρ. 6 του Νόμ. 2452/30-31 Δεκ. 1996 (ΦΕΚ 283) τόμ. 4 σελ. 336,317 ορίστηκε ότι η συνολική κράτηση υπέρ των δικαιούχων φορέων ασφάλισης του αστυνομικού προσωπικού επί των κάθε φύσεως λειτουργικών δαπανών από προμήθειες της ελληνικής αστυνομίας και επί των δαπανών για την κατασκευή, επισκευή και συντήρηση κτιρίων γενικά, καθορίζεται σε ποσοστό 6,4% το οποίο κατανέμεται ως ακολούθως… δ. Μ.Τ.Π.Υ. ποσοστό 0,96%. Επίσης με την παρ. 2 του άρθρ. 6 του ιδίου Νόμου ορίστηκε ότι το καθαρό προϊόν από την εκποίηση του άχρηστου υλικού της Ελληνικής Αστυνομίας κατανέμεται ως ακολούθως στα δικαιούχα ταμεία… γ. υπέρ Μ.Τ.Π.Υ. ποσοστό 32%.

[Source: greek_legal_code_raptarchis | Tokens: 5561]